
S uured müstilised muinaslilled õitsevad alles meie südametes ... 
Rahva geenius ootab ainult võimalust jälle tõusta nagu phöniks." 
Nii kirjutab Kristjan Raud 1909. a. üleskutses eesti kunstinäituse 
korraldamiseks. Pisut hiljem üleskutses rahva ainelise vanavara korja¬ 
miseks lisas ta ülalüteldule: „Ise tegin. Nii võisid meie esivanemad 
ütelda. Nii peame ka meie võima ütelda. Kahelda ei ole. Omapära 
sihis. Algupärase iseärasuse alusel peab kasvama meie elu. Otsemat, 
loomulikumat teed ei ole." 

Kui mõtleme neile Kristjan Raua südamest tulnud sõnadele ja kui 
meenutame tema kunstiloomingu vaimu ning ta elu tunglevat tegevussisu 
kuni kõrge vanuse päevadeni, siis peame küll tunnistama, et Kristjan 
Raud on järginud oma tõekspidamist ustavalt. Ta on astunud vankuma¬ 
tult omapära sihis, sest „ algupärase iseärasuse alusel peab kasvama meie 
elu!" Kristjan Raud kuulub kahtlemata nende kunstnike hulka, kes on 
suutnud avastada ja jäädvustada kunstiteoseis meie rahva südames õits¬ 
vaid suuri muinaslilli. Tema kahepalgeline peenekoeline elulesuhtumine 
— filosoofiline ja tundeline — kajastub ta kunstis, kus me kõige usuta¬ 
vamalt ja mõjuvamalt aimame seda ürgsust, mis elab meie rahva hinge 
ja elu mõõtmatuse ning paljupalgelisuse vahekordades... 


Heidame pilgu Kristjan Raua elukäigule. 

Kristjan ja ta maalijast-vend Paulus sündisid kaksikutena 22. (10.) ja 
23. (11.) oktoobril 1865. a. Viru-Jaagupi kihelkonnas Tahu talus, mis aset¬ 
ses Viru-Jaagupi kiriku külje all külas. 

See sünnikoht kuulus juba vanast ajast Raudade isaisadele. Raudade 
peres ulatus jutustuslik mälestus kuni esiisa Tehvanini, kes elanud samas 
kohas Põhjasõja ajal ja olnud rahva poolt väga armastatud. Too Tehvan 

5 







istunud sõja ajal ratsahobuse seljas ja külvanud seemet, sest vaenlasi 
oli kõikjal ümber luusimas ja hobusega oli hõlpus vajaduse korral metsa 
põgeneda. 

Kristjani ja Pauluse isa nimi oli Jaan. Ema tüdrukupõlve-nimi oli 
Henriette Loviisa Treublut; ema oli Viru-Jaagupisse tulnud Amblast 
Väinjärve vallast. 

Kristjan ja Paulus ei saanud jääda kauaks oma esiisade tallu, sest isa 
vanem vend Madi abiellus ka pea pärast Jaani abiellumist ja sai kombe¬ 
kohaselt Tahu peremeheks. Jaan oma perega otsis teenistust teisalt ja 
leidis selle Küti mõisale kuuluvas Meriküla karjamõisas, kus ta sai välja¬ 
vahiks ja põllutööde järelevaatajaks. Kristjan ja Paulus olid elukoha 
vahetamise ajal alles kaheaastased, seepärast puuduvad Kristjanil isik¬ 
likud mälestused oma sünnikohast. Esimesed mälestused on pärit Meri¬ 
külast. Need on karged ja kaunid, täis rõõmu ja askeldamist selle loodu¬ 
sega, mis ümbritses kaht poisikest. Rauad elasid künkale ehitatud kivist 
majas. Kaugel lookles maantee mõisavooridega, posthobuste kihutami¬ 
sega, teekäijate rändamisega. Sageli tuli jätta pooleli vallatu jooksmine, 
sest posthobuste kellad ja tõttavad vankrid tõmbasid mõtted kaugetesse 
maadesse, mis asetsesid seal, kuhu isagi polnud saanud! Muidu oli kõik 
nagu ikka lastel maal: muretu mäng, luusimine padrikuis, mõisa karjaga 
sekeldamine, maantee tolmu keerutamine. Elavalt on Kristjani mällu 
jäänud hobuste-karjataja Sarve-Kristjan oma sikusarvega: selle lutu- 
tamine äratas kummalisi igatsusi. Need igatsused ja sarvepuhumised 
kajastuvad hiljem Kristjani loomingus. Sarve-Kristjan oma sarvega meel¬ 
dis Kristjanile nii väga, et ta joonistas teda ja värvis neid joonistusi juba 
siis pisikese poisina. Kristjani ja Pauluse lapsepõlv erines teiste tolleaja 
külalaste elust sellega, et isa Jaan oskas kirjutada, pidas tinti ja paberit 
kodus ning nägi heameelega, et lapsed kipuvad paberile jooni vedama. 
Ta ostis poegadele isegi värvid ja nii panid Kristjan ja Paulus oma kunst- 
nikukutsele aluse juba pisilastena enne külakooli-aega. 

Paulus Raualt (või üldtuntult Paul Raualt) on autobiograafilisi visan¬ 
deid, millest näeme, et mõisa üksindus on tundunud neile vahel igavana, 
ühtlasi loeme ka järgmise viipe: „Uduselt mäletan, et meie ilma juhatu¬ 
seta ja omapead nagu instinktiivselt vennaga ju seal üksinduses joonis¬ 
tada katsusime, vesivärvid olid meile ju muretsetud enne kooliminekut 
— vist tundis isa seda vajadust." (E. Kunstimuus. aastaraamat I, 1931. 
H. Kompus: Paul Raud.) 

Kooliaeg algas Kristjanil ja Paulil 1874. a., kui nad olid üheksa-aasta- 
sed. Poisid viidi Koeravere külakooli, kus nad õppisid ühe talve. Siis 
jatkati hariduse saamist Viru-Jaagupi kihelkonnakoolis, kus poisid õppi- 

sid kolm aastat (1875—1878) köster Kochi juhatusel. Järgmiseks kooliks 
oli Rakvere kreiskool, mille poisid lõpetasid 1881. a. 

Rakveres õppimise ajal löödi esimene valus mõra Kristjani ja Pau¬ 
luse ellu: teisel õppeaastal haigestus isa ja suri noore mehena, olles vana 
vaid 43 aastat. Surmaööl, pimedal augusti-ööl, tõttas Kristjan viima sõna 
emale, et isa seisukord Rakvere haiglas on raske. Kui hommikuks jõuti 
maalt linna, oli isa juba surnud. 

Tol kurval ajal polnud Kristjan ja Paulus veel neljateistkümne-aasta- 
sedki ja emal oli muret küllalt nende koolitamisega. Ema sugulased, eriti 
ta vanem vend Magnus Treublut, astusid appi ja poisid õppisid edasi. Onu 
Magnusel oli jõukust ja oli ka huvi hariduse vastu. Seepärast juhtuski, 
et pärast kreiskooli lõpetamist viidi poisid Tartusse täielisema hari¬ 
duse saamiseks. Poisid tahtsid meelsasti astuda gümnaasiumi, aga kreis¬ 
koolis saadud vähene ladina keele oskus sai takistuseks ja nii astusid nad 
1881. a. reaalkooli. Ka ema kolis Tartu ja nii oli perekond endiselt koos. 

Reaalkoolis oli tol ajal direktoriks kõrgesti hinnatud noorsookasva- 
taja Joh. Ripke. Too terane ja auväärne mees märkas varsti kahe venna 
kunstiandeid ja püüdis neid igati elustada. Koolis paraku ei olnud selleks 
aga võimalusi. Seepärast noormehed püüdsid omal algatusel arendada 
oma kunstihuvisid, joonistades loodust, tuttavate nägusid, ja tehes katset 
komponeerimisega, ühtlasi otsisid nad vilkalt tutvusi kunstihuviliste ini¬ 
mestega, et õppida kõike, mis kunstimeelele vajaline. Peab ütlema, ven¬ 
dadel oli ses mõttes õnne. Paul kirjutab autobiograafias: „Sekundas viis 
mind hea juhus prof. Teichmülleri perekonda, kel olid kunstikogus Kleve- 
rid ja Hoffmannid; siin oli mul esimest korda elus juhus puhtkunstiga tut- 
vuneda... Olin nende juures rannas — see oli ülikooli õhkkond, vaimselt 
elav ja huvitav." 

Ka Kristjan kuulus prof. Teichmülleri perekonna tutvuskonda ja te¬ 
magi omandas sellest kultuursest kodust palju vaimuõilsust ja kultuuri- 
tahet, sest Teichmüllerite kodu oli tolle aja vaimsete huvide keskkohaks 
Tartus. 

Kristjan ja Paul olid sammunud seni kõrvuti. Nüüd viisid teed lahku: 
Kristjan lahkus reaalkoolist enne selle lõpetamist (1883) ja astus õpetajate 
seminari; Paul aga lõpetas reaalkooli (1886), oli siis aasta vabatahtlikuna 
sõjaväeteenistuses (Tallinnas) ja sõitis 1888. a. Düsseldorfi akadeemiasse 
kunsti õppima. Sellest ajast peale kulgeb Kristjani elukäik Pauli omast 
lahus, olgugi et mõlemad andusid kujutavale kunstile. 

Seminaris õppides ja heas vahekorras olles muusikaõpetaja Hermann 
Langega ning õpetaja dr. Duhmbergiga, jatkas Kristjan Raud endise innu¬ 
kusega oma harjutusi joonistamises. Ta oskus ei olnud enam väike, sest 

ta täitis juba väikese tellimusegi, mille hankis Lange: tegi tiitellehe Saksa 
Kammermuusika Seltsi päevikule. Ta käis ülikooli muuseumis joonista¬ 
mas antiikskulptuuri, tutvus üliõpilaste eluga ja joonistas kompositsioone 
nende elu-olust. Temale oli toeks ka kunstnik von zur Mühlen, kellel on 
Tartu vanemas kunstielus tähtis koht. Lõpetanud seminari, teenis Krist¬ 
jan Raud ülalpidamist endale ja emale kooliõpetajana, aga erahuvina 
jatkas ta oma kunstiharjutusi, kujutades elavat loodust, joonistades üli¬ 
õpilasi, rändureid, talumehi jne. Sellest ajast (a. 1885 ja edasi) on temalt 
säilinud kaks mappi jooniseid, mida võime näha E. Kunstimuuseumi 
kogudes Tallinnas, kuna osa neist kuulub tänaseni kunstniku kodusesse 
mappi. 

Kindlasti polnud Kristjan Raua erk kunstnikumeel rahul Tartu kitsaste 
piiridega ja veelgi kitsamate kunstielu võimalustega. Vend Paul oli tõta¬ 
nud Düsseldorfi ja tedagi tõmbas kaugel pulseeriv kultuurmaailm. Tee 
sinna avaneski, kui ta sai kodukooliõpetaja-koha Peterburis. Sinna ta siis 
tõttas lennul, süda täis suuri lootusi, sest ta teadis, et selles linnas on 
palju kunsti ja kunstikandjaid. 

Kristjan Raual polnud algul selles suures linnas sugugi kerge, sest 
tööd tuli teha teenistuse huvides ja kunstiringkondadega polnud tutvusi. 
Siis ta haaras selle järele, mis oli kõige loomulikum: tegi visiidi prof. 
Joh. Kölerile kui oma rahvusest kõrgel positsioonil seisvale kunstnikule. 
Kr. Raud teadis, et J. Köler oli paljudele eestlastele osutanud vastutule¬ 
likkust. J. Köler suhtus ka Kr. Rauale sõbralikult. Vanal kunstnikul oli 
noore kunstijüngriga mitmeidki sõbralikke kõnelusi. Köler arvas, et Krist¬ 
jan Raud peaks kindlasti anduma kunstile täieliselt. Köler astus selleks 
ka samme, võttes Raua etüüde ja skitse ning näidates neid ungarlasest 
õukonnamaalijale Zichy'le, akadeemia presidendile krahv Tolstoile jne. 
Hiljem Raud tutvus Zichy'ga ka isiklikult ja viimane laskis tal õppimas 
käia oma ateljees. Raud ei jää enam kaksipidi mõtlema: ta elutee siht on 
kindel ja see näitab, et tuleb loobuda kooliõpetaja muretust kutsest ning 
anduda murederikkale kunstnikuelule kunsti kuldvillaku leidmiseks. 

Ta ütlebki varsti üles oma kooliõpetajakoha ja annab tunde veel 
ainult saksa „Palme" seltsi pühapäevakoolis. Kogu oma jõu rakendab ta 
ettevalmistusele, et pääseda akadeemiasse. Ja see õnnestubki tal 1893. a. 
sügisel. Ta töötab innukalt ja mõnuga, andudes sügava tõsidusega kunsti¬ 
saaduste tundmaõppimisele. Ta joonistab ja maalib akadeemia üldklassi¬ 
des ja veedab vaba aja Peterburi suurtes kunstimuuseumides. Ta suhtub 
suure pieteediga vanadele suurmeistritele, aga ta vaim on kontaktis 
ka nende uusliikumistega, mis tol ajal hakkasid tekitama murrangut 
kunstielus. 

Nii väga kui Kristjan Raud varem oli ihanud akadeemiasse, ei rahul¬ 
danud teda ometi akadeemias õppimine. Sealse kunstimõistmise vormelid 
ja loomingu põhimõtteline teatraalsus tundus kuivana ja ebaelulisena 
Rauale, kes tuli reaalse elu keskelt ja kandis eneses veendumust, et kuns¬ 
tiline ilu ja kunstiline kaunidus ei või alata ega lõppeda ainult klassika¬ 
lise arusaamisega ega akademistlike jäljendamismaneeridega. Kunst tema 
arusaamise järgi on avaram, nagu on avaram reaalne maailm oma väli¬ 
mise ja sisemise iluga; kunst on ju hinge, mitte maneeri produkt. See 
veendumus tugevnes temas üha enam. 

Akadeemias endaski vankusid tol ajal endised põhimõtted. Vana vool 
hoidis kramplikult kinni endisest klassikalisest akademismist. Ka Joh. 
Köler oli kaitsnud akadeemia endisi voorusi ja suhtunud halvustavalt 
sel ajal peredvižnikute ja teiste kaudu pealekippuvale realismile. Kuid 
asjata on vastupanu, kui uuendused tõusevad spontaanselt ja kui nad 
toovad värskust sinna, kus valitseb maneerlik tardumus. 

Kristjan Raud ei tulnud akadeemiasse üsna kujunematuna, et siin 
rahuldunult alistuda kättejuhatatud kunstidistsipliinidele. Raual oli selja¬ 
taga pikk endakujundamise ajajärk. Kultuurilise aluspõhja oli ta saanud 
Tartus ajal, millal õppis mõtlema kunstile. Nüüd ta õppis akadeemias 
küll tehnilisi oskusi, aga oma loomingutungides käis ta iseseisvat rada, 
suundudes realismi poole. Ta produktsioon sellal oli üsna suur ning ta 
esinemist ühel näitusel Kunstide Edendamise Seltsi ruumides saatis hea 
edu. Ka akadeemias hinnati ta võimeid ja mitmed ta töödest märgiti esi¬ 
messe kategooriasse. 

Kuid Kr. Raud ei olnud siiski rahul Peterburiga. Ta igatses minna 
Saksamaale, lootes sealt leida värskust ja elevust, sest kõik uuendused 
tulid Peterburisse ju lääne poolt. 

Kristjanil avaneski võimalus Saksamaale sõitmiseks. Balti kunstnik 
v. Liphart soovitas Raual kõnelda oma igatsusest parun Meyendorffile, 
kes kui tolleaegne Liivimaa aadlike peamees oli mõjuvõimas ja omas 
suuri sidemeid balti mõisnike ringkondades. Meyendorffi kaudu saigi 
Kristjan Raud toetust Saksamaale sõiduks. Raud leidis veel uusigi sõpru, 
esinedes Riia näitusel. Need olid pastor Hillner Liivimaa Läti osast ja 
dr. Engelhardt, üks tolleaegseid paruneid, kes oli ka kunstiteadlane. 

Kr. Raud lahkus Peterburist a. 1897. Ta sõitis esmajoones Rakveresse, 
kuhu oli elama asunud ta ema. Siin ema juures puhkas ta lühikest aega ja 
sõitis siis samal aastal Düsseldorfi. 

Jõudnud Düsseldorfi, ei olnud Kr. Raud seal ainsaks eestlaseks. Seal 
tegelesid kunstiga ka Tõnis Grenzstein ja Ants Laikmaa (Laipman). Vend 
Paulus (Paul) oli aga juba lõplikult siirdunud kodumaale. Eestlaste huvi 

köitis seal ka Eestist võrsunud kuulus prof. Ed. von Gebhardt, kellele 
erilise vaimustusega oli suhtunud Kristjani vend. 

Kristjan Rauda ei vaimustanud siiski väga Düsseldorfi kunstielu. Ta 
tegeles siin kunstiga hoopis väiksema andumusega kui Peterburis. Küll 
töötas ta akadeemia joonistusklassis, aga rohkem aega kulus tal vaadel¬ 
des ilusat Reini ümbrust, imetelles linna kaunidust, matkates ümbrus¬ 
konnas, külastades kauneid naaberlinnu ja külasid, tutvudes Reinimaa 
talupoegade eluga jne. Ants Laikmaa, kes armastas jalarännakuid ja kes 
oma nooruslikus püsimatuses suurt huvi osutas kõige vastu, mida reaalne 
maailm pakkus kaunist ja elurõõmsat südamele, tõmbas Rauagi loovalt 
töölt kõrvale elu vaatlemisele. Raua looming Düsseldorfis on napp. Parim 
teos sellest ajast on ta „Fuuriad". 

Kr. Raud jäi Düsseldorfi vaid kuueks kuuks. Siis sõitis ta kodumaale 
ja asus Rakverre ema juure. Aga juba samal aastal (1899) sõitis ta tagasi 
Saksamaale, seekord Münchenisse, kus kunstielu tol ajal oli eriti elav. 

Münchenis hakkas Kr. Raud uue hoo ja innukusega töötama, Düssel¬ 
dorfi aeg oli olnud hingetõmbamiseks. Ta töötas kuulsas Azbe kunsti¬ 
koolis, astus siis akadeemiasse Wilhelm v. Dietzi maaliklassi, osutades 
ühtlasi suurt huvi graafika vastu ja arendades ennast selles prof. P. Halmi 
juhatusel. Kr. Raud on alati erilist huvi tunnud joonistamise vastu. Münche¬ 
nis töötas ta küll ka õlimaali alal, kuid huvi graafika vastu elab edasi. Ta 
süvenes siin mitmesugustesse graafika tehnikatesse ja joonistas modelle 
ka vahenditult plaatidele. Need õpingulised harrastused olid vist põhju¬ 
seks, et Raud ka Münchenis olles ei teinud palju puhtloomingulist tööd. 
Igatahes ei olnud ta kaugeltki nii viljakas kui Peterburi ajastul. Jõudnud 
küpsesse meheikka, arenes siin aga tema suhtumine kunstile, kunsti mõt¬ 
tele ja ülesannetele. Tal olid siin käepärast rikkalikud kunstikogud ja ta 
tutvus põhjalikult suurte meistrite talendi ning kunstitahte mitmesuguste 
omadustega. Suure huviga uuris ta hispaania ja hollandi vanameistreid, 
olles samal ajal haaratud Böcklinist, Stuckist, E. Munchist, Max Lieber- 
mannist jne. Kr. Raua elav vaim mõistis nautida vanameistrite koole, aga 
tunda ka põlevat huvi kõigi nende uute vaimukäärimiste vastu, mis teki¬ 
tasid elevust tolleaja kunstielus. Ta loomingu sisus sündis sellal pööre: 
realistlik-objektiivse maailma nähtuste edasiandmine asendub kujutel¬ 
dava maailma edasiandmisega. Vajadus mõttelist-tundelist fantaasiat rea¬ 
liseerida kunstilises loomingus — see saab Kr. Raua loomingu alus¬ 
põhjaks. 

Münchenisse jäi Kr. Raud kolmeks aastaks. Siis lõppesid tal ainelised 
võimalused seal viibimiseks. Ta lõpetas oma õpingud ja sõitis a. 1902 
Rakverre. Mis oli tolleaegne Rakvere kunstnikule, kes kandis endas süga- 

vaid loomingulisi kavatsusi, aga kellel ei olnud selleks mingeid ainelisi 
võimalusi? Rakvere oli vaimuumbne pesakene, kus elanike enamik oli 
kehv ega mõistnud oma askeldusis mõteldagi, mis on kunst. Kr. Raual, 
kes esmajoones vajas tööülesandeid, ei olnud siin millestki kinni hakata. 
Ta elas selles pesas otsekui varjusurmas, et siis ärgata ja asuda Tartusse 
a. 1903. Tartu oli eesti vaimsuse keskus. Aga ka kogu Baltimaade pari¬ 
mad vaimsed jõud koondusid sellesse Emajõe Ateenasse. Eesti talupoeg- 
lus oli aineliselt juba tublisti kosunud ja suutis kasvatada noort haritlas¬ 
konda, anda linnadele väikekaupmehi, puumajaomanikke, ametnikke, 
käsitöölisi ja mitmeid nimekaid haritlasigi. Need moodustasid baasi, mil¬ 
lele rajanes eesti seltskond ja eesti hariduslik liikumine oma rahvusliku 
iseteadvuse ja kultuuri kujundamiseks. 

Kui Raud asus Tartusse, oli nõudmine rahvusliku hariduse järele juba 
küllaltki intensiivne. Raud osutus vajaliseks töömeheks sellel võitlus- 
rindel. 

Eesti noor seltskond tegi tol korral jõu- ja oludekohast propagandat 
koolihariduse kasuks, ühtlasi rajati seltsielu, kõneldi rahvusliku isetead¬ 
vuse mõttest ja püüti igati luua rahvusliku hariduse ideaale, mis olek¬ 
sid vastukaaluks tolle aja venestamise-poliitika lainele. Eesti iseteadvuse 
jõud oli leidnud Jaan Tõnissonis tulise juhi, kes otsekui külvas säde¬ 
meid inimhulkade südametesse. Just tol ajal avaldusid esimesed sümp¬ 
toomid eesti õppiva noorsoo ridades, mis lasksid aimata, et kasvav 
noorsugu on saamas jõuks, mis meie rahvuslikku elu tahab ja mõistab 
kanda: nais- ja meeskeskkoolide õpilased korraldasid 1902. a. koolijuha¬ 
tajate seljataga „Taaras" ja ..Karskuse Sõbras" L. Koidula austamisõh- 
tud ja linnakooliõpilased korraldasid koos seltskonnategelastega sama¬ 
suguse õhtu M. Veske auks, kus linnakooliõpilane Fr. Mihkelson (F. Tug- 
las) kandis ette enda loodud oodi Veske surma mälestuseks, õpilasi 
karistati, see aga andis ainult hoogu rahvuslikule liikumisele. 

Nii näeme, et vaimsel alal tehti mõndagi: kirjutati raamatuid, arendati 
laulu, harrastati näitemängu. Puudus aga kunst ja kunstnik eesti selts¬ 
konnas ja eesti ülesannetes. 

Tulnud Tartusse, leidis Kristjan Raud teretulnud vastuvõtu eesti selts¬ 
konna poolt. Aga mis võis see seltskond pakkuda Kristjan Rauale? Väga 
vähe, sest kunstikultuuri mõttes oli see noor ja esimese põlve haritlas¬ 
kond, veelgi enam aga rahva laiemad kihid, üsna söötis maa. Eesti kunst¬ 
nikest ja üldse kunstist võõrastes maades oldi kuuldud vaid poolisõnu. 
Kunstikultuur ei olnud meie rahvasse veel juuri ajanud. Oli kuuldud ka 
Ants Laipmani (Laikmaa) nime ja seda, et ta oli hiljuti asunud elama 
Tallinna, ja teati, et ta näitab oma „pilte" näitustel (muu seas 1903. a. 

Tartu Eesti Põllumeeste Seltsi näitusel). Paul Rauast polnud midagi 
kuulda, olgugi et ta juba kauemat aega asus kodumaal, olles portretistina 
tegevust leidnud saksa ringkondades. 

Kristjan Raud algul ei saanud ülesandeid rahvalt, vaid andis rahvale 
ülesandeid. Ta avas stuudio kunsti õpetamiseks kunstiandelistele noortele. 
Tema Tartus ja Ants Laikmaa Tallinnas olid esimesi mehi, kes rakendasid 
oma kunstnikuvõimed rahva teenistusse. A. Laikmaa oli erk teoinimene, 
elava praktilise loomuga, sobides hästi Tallinna ärivaimulisemasse õhk¬ 
konda. Tal oli sitkust raiumiseks ja murdmiseks ning ta murdis tõepoolest 
selle tuimuse jää, mis tolleaegseid inimesi eemale hoidis kunsti kauni¬ 
duse mõistmisest. Kristjan Raud oli peenetundeline vaimuinimene, õrna¬ 
hingeline ja sügavate filosoofiliste huvidega — tema sobis Tartu aate- 
lisse ja vaimsesse õhkkonda kõige paremini. 

Kristjan Raua stuudio leidis peagi palju sõpru nii eestlaste kui ka 
muulaste hulgas. Siin õppisid mitmed neistki, kes kasvasid hiljem meie 
kunstielu tuntud nimedeks. Nimetame siin näiteks üht gruppi, kes kolm 
aastat vahetpidamata töötas selles stuudios: Joh. Einsild, Vold. Kangro- 
Pool, O. Karin ja Ed. Taska. Nende kaudu tunnen ka selle stuudio juha¬ 
taja õpetuse põhimõtet: säilitada hoolikalt iga talendi omapära ja olla 
vaid vaimseks ning tehniliseks nõuandjaks. Nii oli õukonnamaalija Zichy 
annud Peterburis õpetust oma õpilasile, teades, et kunsti kaunimad õied 
sünnivad talendi individuaalsusest ja seepärast tuleb seda individuaal¬ 
sust õppetöös kõigiti säilitada ja süvendada. Raua põhimõtteks oli, et iga 
noor anne peab ennekõike omandama teatava tehnilise oskuse, alles siis 
on ta küps tutvuma mitmesuguste erandnähtustega kunstielus, mitmesu¬ 
guste vooludega ja maitsetega. Siis talent ei upu nendesse nähtustesse, 
vaid õpib, valib ja seedib, omandades uusi lisaväärtusi enese täiendami¬ 
seks ja lõplikuks kujundamiseks. Niisugune suhtumine andis palju töö¬ 
rõõmu kõigile, ülalnimetatud grupp noori töötas erakordse hooga. Kat¬ 
setati söejoonistuses ning tehti etüüde vabas looduses nii õlis kui ka 
akvarellis. Kunstijüngrid põlesid innukusest ja armastasid südamest oma 
meistrit. Meister armastas oma õpilaste töörõõmu. Kui õpilastel tuli kitsas 
kätte, siis meister ei jäänud kunagi külmaks, vaid leidis ikka võimalusi ja 
abinõusid aidata noori. 

Stuudios pandi palju rõhku ka vaba fantaasia arendamisele. Õpilased 
lõid kompositsioone, tegeldes, nagu noorus ikka, väga sügavate prob¬ 
leemidega. Sümbolism oli vaimuelus siis mõjul ja see muidugi mõjustas 
ka õpilaste ainevalikut. 

Kristjan Raud tahtis tõsta seltskonnas huvi kunsti vastu ja hoogu anda 
ka oma õpilastele. Selleks korraldas ta õpilaste töist „Vanemuise" väike- 

En route pour la guerre. Crayon 




ses saalis näitusi. Need näitused olid tähelepandavad, näidates seda 
haruldast elevust ja indu kodumaa kunstielu sünniaastad. «Postimees" 
lõi ka hoogsalt sekka ja kirjutas pärast 1906. a. kunstinäitust, et meie 
võivat kümne aasta pärast juba vist võistelda soome kunstiga! Ka õpi¬ 
laste näituse puhul avaldati ergutavaid mõtteid. Noor-Eesti liikumine oma¬ 
korda süvendas kunstihuvisid. Elu oli täis nooruslikku käärimist ja see 
avaldus loomulikult ka kunstielus. 

Vahepeal sündis mõndagi, mis soodustas meie kultuuri arenemisvõima¬ 
lusi. «Vanemuine" sai uue hoone, avas kutselise teatri ning hakkas kor¬ 
raldama sisukaid kõneõhtuid, käsitelles kirjanduse- ja kunsti-probleeme. 
Eesti Noorsoo Kasvatuse Selts avas emakeelse gümnaasiumi tütarlastele. 
Need olid sündmused, mis tõid uusi ülesandeid Kristjan Raualegi. Ta pi¬ 
das mitmeid ettekandeid kunsti üle ja teda kuulati huviga, sest ta vähe- 
seis, katkendlikes väljendusis oli palju vaimukat sisu. Samal ajal kutsuti 
ta joonistusõpetajaks ja ilumeele arendajaks uude tütarlastekooli. Krist¬ 
jan Raud, oma loomult muidu väga tagasihoidlik, näitas palju õilsat teo¬ 
tahet ja lõi hoogsalt sekka, kus tundis enese olevat vajalise. Ta joonis- 
tuse-õpetamine ENKS-i tütarlastegümnaasiumis erines põhjalikult neist 
tavalisist tunniandmistest, nagu neid kõik mäletame endisest ajast. Tütar¬ 
lapsed töötasid individuaalselt ja õppisid ka kunsti armastama. Teistes 
koolides tavaliselt ei saanud õpilased kuuldagi, mis asi see kunst õigu¬ 
poolest on. Olgu mainitud, et ses mõttes oli erandiks vaid saksa tütarlaste- 
eragümnaasium kunstiajaloolase ja kunstiarmastaja Grass'i juhatusel. 

Suurim kultuurilooline tööpõld avanes Kr. Rauale aga Eesti Rahva 
Muuseumi loomisega pärast Jakob Hurda surma. Selle meie rahva vai¬ 
muvara suurima monumendi teostamine ja varakambri loomine nõudis 
kindlate veendumustega ja kuuma armastusega juhtivaid mehi. Sest mis 
rahva loov vaim inimpõlvede jooksul kollektiivselt loonud, oli laiali 
rahva keskel — selle kogumine nõudis palju vajalist selgitamist, vai¬ 
mustuse külvamist, organiseerimist ja korjajate-kaadri tööd. Seda tööd 
oli väikesel kujul tehtud varemgi, suurejooneliseks arendati see alates 
1909. aastast. 

Kristjan Raud osutus kõige tulihingelisemaks meheks eesti rahvusliku 
ainelise vanavara korjamise õhutamisel ja organiseerimisel. Miks? Krist¬ 
jan Raud kandis südames tõekspidamist, et kunst ja teised vaimsed väär¬ 
tused on rahvaste kalleim vara, aga selle vara ehtsus oleneb rahva ürg- 
seist tõekspidamistest ilu- ja elumõistmises. Need tõekspidamised on rea¬ 
liseerunud sõnalises ja ainelises vaimuvaras. Eesti rahvuslik uus kultuur 
võib erilisi iluõisi kanda, kui ta saab olla seoses ja osasaamises rahva 
ürgsete vaimujõududega. 

Seepärast mõistame, et Raud ERM-i loomiseks kokkukutsutud propa- 
gandakoosolekul 14. aug. 1909 „ Vanemuises" kõneles muuseas järgmist: 
„Meil kõneldakse palju põllust ja põlluharimisest, karjast ja karjakasva- 
tamisest, pankadest ja pankade asutamisest, aga kui täna-homme Eesti 
siit maapinnalt ära pühitaks, mis teie arvate, mis jääks siis järele, mis 
Eesti nime edasi kannaks? Ta tuhanded ja miljonid? Ei. Dr. Hurda iseära¬ 
lise kapi müsteriöös sisu! Mis see on? See on eesti vanavara kogu ... 
Ärgu mõteldagu, et seda korjamistööd seepärast tehakse, et Eestile nime 
teha, ei, vaid seepärast, et neis kogudes on varjul väärtused, mis on iga¬ 
vesed, mis elu parandavad, ülendavad, tervendavad ja uut kõrgemat elu 
loovad... Et ainult mõnda nagu möödaminnes riivata, mis tulevikus 
ainelise vanavara tulutoovaks tagajärjeks oodata oleks, nimetame: meie 
rahvusliku kujulise kunsti elustamine. Mis luules ja laulus on meile 
omasem, kallim, eestiliselt iseäralisem, on siin nähtavaks saanud." 

See mõttekäik on Kristjan Raua vaimuloomingu usutunnistuseks ja nii 
ta siis andubki ainelise vanavara korjamise korraldamisele, kirjutades 
ajalehtedes tuliseid üleskutseid, kutsudes kaasalöömisele kogu rahvast, 
haritud noorsugu, intelligentset kooliõpetajaskonda. Ta on nii innukalt 
haaratud, et käib isiklikultki korjamas ja veedab päevi neis „Vanemuise" 
katusekambreis, kuhu kuhjusid kogutud asjad. Tänu Rauale, dr. Kallasele 
ja teistele meestele, on meil nüüd Eesti Rahva Muuseum kui jäädav 
tugev side minevikuga. 

Peale vanavara korjamise korraldamise ergutas Raud ka uue kunsti 
ja kunstinäituste korraldamist. Temalt ilmus kirjutusi ajalehtedes ja aja¬ 
kirjades, kus ta juhtis tähelepanu sellele, et kunsti mõistmine meie rahval 
veel üsna puudub, ühes artiklis ta kirjutas: „Küsime ometi kord iseen¬ 
dilt: kellel meist on tõsine huvi kunsti vastu? Kes on kordki kunsti nii 
kirglikult maitsnud kui klaasi bordood või tokaierit, kui oli janu? Keda 
on kunst kordki nagu õlast kinni haaranud ja seisatama ja mõtlema 
pannud? Kellel meist on ilu ees see vana igavene ja tähtis sõna meele 
tulnud: inimene ei ela mitte üksi leivast! Kes on kordki mõne pildi ees 
vähemalt väikest headmeelt tunnud ja hea tuju leidnud? Peab tunnistama, 
et osa meist koguni nii kaugel on, s. o. nii kaugel taga on, et kujulisi 
avaldusi ülepea kuidagi ära veerida ei suuda. Et kujutused elust on võe¬ 
tud, et kunst on elu, puhastatud, tihendatud elu, kuigi isiklikus värvis, 
seda ei märgata, ei tunta" (Eesti Kirjandus 1908). 

Niisuguseid südamest tulevaid üleskutseid oli mitmeid ja needki 
mõjusid kaasa, et 1906. a. esimesele eesti kunstinäitusele võis järgneda 
1909. a. teine kunstinäitus ja siis varsti kolmas näitus. Need kaks näi¬ 
tust olid juba tihedas seoses Noor-Eestiga ja nad tõid esile rea uusi noori 

kunstiandeid. Kr. Raud armastas kunsti ja tema oli ikka innukalt kõik¬ 
jal, kus noor vaimustus ja värskus tõotasid edukaid saavutusi. Neil 
kunstinäitustel oli edu ka seepärast, et Noor-Eesti ringkondadega algul 
ühinesid kunsti asjus ka vanemad ringkonnad, olgugi et „Postimehe" 
rahvuslased nooreestlaste kirjandusliku tegevuse vastu pidasid vihast ja 
halvustavat võitlust. Eesti kunst alles algas oma elu (arvestada ei saa ju 
seda kunsti, mis varem eestlasist kunstnike poolt loodi võõras maailmas 
võõra seltskonna huvides) ja seepärast polnud lahkhelisid isade ja poe¬ 
gade arusaamistes. Nii näemegi, et ..Postimehes" (1909 nr. 192) Jaan Tõnis¬ 
son kirjutas juhtkirja ..Hulgani" ja kutsus kõiki koos toetama kunsti. 
Kristjan Raua kunstikirjadele olid „Postimehe" veerud alati avatud. Raud 
ei tarvitanud neid mitte väga ohtralt, aga ta kirjutused olid veenvad ja 
hingestatud. Samuti kasutas ta „Eesti Kirjandust", „Eesti Kultuurat" ja 
mõnd kõrvalisematki ajakirja, nagu näit. „Käsitöölehte". Väga õieti hin¬ 
dab Jaan Pert tema kirjutamise iseloomu: ..Kristjan Raud oma üleskut- 
seis ei satu eriti paatosse ega hoogu. Ta on isikuna seks liialt põhja¬ 
maine ja asjalikult sügav. Tema lause on lühike, kohati katkendlik, kuid 
veenev, sest ta kõneleb südamest ja suure kindlusega. Ta ei liialda, ei 
satu võrdlusis äärmusse, tema sõnadevalik on diskreetne, kuid sealjuu¬ 
res võimeline sugereerima, mehine ning julge oma otsekohesusega" 
(Jaan Pert: Kristjan Raud, 1933). 

Raud elas tol korral kümme aastat Tartus. Kui küsime, kuidas arenes 
tol ajal ta kunstiline looming, siis peame vastama, et see ei olnud paraku 
mitte väga viljakas. Raud esines küll näitustel (ka Riias balti kunstnike 
näitusel a. 1905) ja avaldas reproduktsioone ajakirjades (eriti „Lindas"), 
aga kõik see sündis peamiselt varem loodud teostega. Kristjan Raud, 
nagu nägime, oli ühelt poolt seotud kohustustega stuudios ja koolides 
antavate tundidega, teiselt poolt aga täiesti andunud rahvakunsti pääst¬ 
misele ja muule seltskondlikule tegevusele. Selles kõiges oli palju 
õnnistusrikkust meie noorele kultuurielule. Aga nii Raud kui ka paljud 
teised mehed on sealjuures läbi elanud oma traagika, olles kõrvale kis¬ 
tud oma otseseist loovaist ülesandeist. 

Aasta enne Maailmasõda asus Kristjan Raud Tallinna. Ta lootis, et 
saab siin ehk vabamalt tegelda kunstiga ja vallandada neid loovaid tunge, 
mis pulbitsesid ta südames Tartus teiste askelduste ajal. Aga ka Tallin¬ 
nas läks algul kõik hoopis teisiti. Tallinnas avati E. R. Muuseumi 
osakond ja Raud tõmmati siingi vanavara korjamise keerisesse ning ta 
tegi seda ka siin innukalt ja Tartust saadud heade kogemustega. 1919. a. 
muudeti see osakond iseseisvaks ja kuuluvaks Tallinna Eesti Muuseumi 
ühingule. Kr. Raud oli aastaid selle ühingu esimeheks. 1925. a. otsustati 

Mina ja kuu. Pliiats 


Tallinna muuseum ümber korraldada kunstimuuseumiks, seega rahva¬ 
kunsti asi tõmbus tagasi. 

Maailmasõja puhkemine 1914. a. andis tugeva hoobi kõigile vaimu- 
kultuurilistele üritustele. Kunstielu vaibus, tähelepanu kisti hoopis tei¬ 
sale, materialistlik mõtlemisviis levis ja inimesed elasid aastaid ühe- 
päeva-meeleoludes. 

Kristjan Raudki pidi mõtlema oma olemasolu kindlustamisele. Ta oli 
õpetajaks koolides. Iseseisvuse algusaegadel tegeles ta rahamärkide 
kavandite joonistamisega. Ta mitte ainult ei joonistanud, vaid käis neis 
asjus tihti ka Soomes, kus rahad trükiti. 10-margane trükitigi tema ka¬ 
vandi järgi. Rahaministeeriumi tõttamise tuliahi oli aga liiga palav ja 
ametnike maitsegi mitmeti isesugune: teised kavandid muretseti kiiresti 
teisalt. Raua tahtmine oli rahadel kujutada meie rahva maamehelisust 
ja töömehelisust, aga see jäi pooleli. 

Samal ajal kerkis üles Vabariigi vapi küsimus. Vapikavandeid koos¬ 
tas mitu kunstnikku. Ka Kristjan Raud võttis sellest osa, tehes õige mitu 
kavandit. Neis kasutas ta kotka-motiive rahvaluulest, ühes kavandis 
seisis kotkas mõõgaga nagu valvur kaljusel rannakõrgendikul, mille 
vastu kohisesid lained. See oli üks ta paremaid kavandeid. Selles oli 
jõu ilu ja kodukaitse tahet. Kuid seegi kavand ei leidnud suurema osa 
otsustajate pooldamist ja „üks esimestest võitlustest meie kultuuriorien¬ 
tatsioonide pärast löödi rahu saabumisel Eesti lipu ja vapi ümber" 
(v. Ed. Laaman: Juhan Luiga, 1938, Ihk. 213). Teiste hulgas vaidles kotka 
vastu ka Juhan Luiga, sest „välise võimu sümbol sobib suurtele riiki¬ 
dele". J. Luiga vaidles ka praeguse vapi vastu: „Baltismi austajad soovi¬ 
tasid endist Balti kolme-lõvi märki, teised ei tahtnud sellest „hertsogi- 
riigi" jätisest kuuldagi. Ei või kuidagi kujutella, mis oleks Eesti rahval 
selle võõraste rüütlite embleemiga tegemist!?" (v. Juh. Luiga: „Päeva- 
mured" II, Ihk. 128). Otsus langetati siiski kolme-lõvi heaks. 

Kristjan Raual tuli täita veel teisigi ülesandeid. Varsti pärast rahu 
saabumist kutsuti ta haridusministeeriumi juure kunstiasju korraldama 
ja samuti muuseume valitsema. Tööd oli palju, aga rohkesti oli ka aru¬ 
saamatusi, millega Raual tuli palju võidelda. Meie maal oli tol ajal palju 
kalleid kunstiesemeid, aga ühtlasi ka kaubitsejaid ning vahetalitajaid, 
kes neid esemeid toimetasid välismaadesse. Kr. Raud hakkas nõudma 
kunstiväärtuste registreerimist ja projekteeris väljaveo-keeluseaduse 
kava, aga selle teostamine jäi pooleli, sest selle tähtsust ei taibatud meil 
hinnata ja meie maa tehti tühjaks esmajärgulistest kunstiväärtustest. 
Raud rõhutas ka tarvidust muinsuskaitseseaduse järele ja püüdis igati 
mõjuda kaasa, et meie iseseisvuse rajamisel ei jääks kahe silma vahele 

kunstimured. Paraku ei sündinud see kõik nii, nagu Raud soovis. Hari¬ 
dusministeeriumis leiduvad dokumendid kõnelevad nendest aegadest 
palju huvitavat. 

1924. a. kevadel lahkus Kr. Raud haridusministeeriumist, abiellus ja 
katsus end ometi kord pühendada loova kunstniku ülesannetele. Ta jät¬ 
tis endale vaid joonistustunnid mõnes gümnaasiumis, jäi ka tegevusse 
muuseumi ühingu juhatusse. See tõmbumine vaiksesse perekonnaellu 
mõjus hiljem otse üllatavalt: Kr. Raud otsekui sündis uuesti nooreks ja 
päris spontaanselt loovaks jõuks. Muidugi ei suuda noorusaastate loo¬ 
ming võistelda ta küpsedes aastates sündinud kunstiga, mis on rikkali¬ 
kum ja süvenenum. 

Kristjan Raua teened on leidnud erilise tunnustuse Tartu ülikooli 
poolt, kes ta nimetas audoktoriks, ühtlasi on ta mitme organisatsiooni 
auliige. 

K ui peatume Kristjan Raua loomingu juures, siis näeme, et see koos¬ 
neb peamiselt söejoonistusist. Mõnikord on tarvitatud ka pliiatsit 
ja tušši. Maalimist on Raud harrastanud vähe. Kunstnik on selle 
nähtuse põhjustest ise jutustanud: „Igal asjal on oma pind ja pinda pii¬ 
ravad jooned. Joonistamine on nii ütelda kunsti algvajadus, millest 
mööda ei pääse. Joonistamist käsitella on hõlpus. On sul „idee", mida 
sa ei taha lasta minna kaotsi, siis on kergem ja käepärasem seda joontes 
fikseerida. „Idee" on siis nagu kinni naelutatud ja päästetud. Igaüks 
võib seda lugeda ja sellest aru saada. See läheb nii ruttu ja kohe on sul 
midagi valmis. Minu elu on kistud olnud mitmele poole, mitmesugused 
teised vajadused ja huvid nõudsid minu aega ja energiat kah omale. Et 
ideesid kiiresti kinni püüda paberile või lõuendile, haarasin ma pliiatsi 
ja söe järele. See on üheks põhjuseks, miks mul vähe maale" (Jaan 
Pert: Kristjan Raud). 

õlis ja teistes värvides on Raualt mitmeid teoseid eriti õppeajast 
Peterburis, kuid üldsusele on need vähe tuntud. Need on natüürmordid 
nagu „Anumad", „Vasest vaagen", siis „Kolle", „Keetja", maastik keva¬ 
dise lumega, „Ketraja” jne. üldiselt kõigile tuntud on ta temperas maa¬ 
litud „Teel Egiptusesse", mis on lõpetatud Tartus. 

Väärib märkimist, et ta teosed on signeerimata. Nii on raske nende 
sünniaega kindlaks määrata. Kunstnik ei saa seda suure hulga teoste 
puhul ise ka enam teha, sest aastaid on palju ja mõnigi teos on alatud 
ja lõpetatud pikemate ajavahemike jooksul. Seepärast ongi kõige ots¬ 
tarbekam vaadelda Kristjan Raua loomingut ajajärkude kaupa, silmas 
pidades, kus ja mis ajajärgul on mõni teos valminud. See on otstarbe¬ 
kas ka sel põhjusel, et Kristjan Raua loomingus märkame kunstiliste 
tõekspidamiste ümberkujunemist vastavalt ta eluaseme muutmistele. 

Kristjan Raud esineb kaht viisi: ta on noores eas realist parimas mõt¬ 
tes, on täpne joonistaja, on virtuoos selles ja valib ka oma ained vasta¬ 
valt tolle aja realismi nõudeile, käsitelles igapäevase lihtse elu nähteid. 

Ta loomuses ja elulesuhtumises on aga väga palju tundeküllast roman¬ 
tikat, hinge. Küpses meheeas saab tema kunstikreedoks just selle hinge 
ja objektiivse maailma vahekorra kujutamine. Ta loomingus on fantaa¬ 
sialendu, on aimusi, on realiteedist ületõusmist kunstilise maailma loo¬ 
miseks. Seal tegeldakse sümboolsete momentidega, tungitakse pinna- 
alustesse sügavustesse. Ta kunst on ürgtunnetuslik, on suur ja õilis, 
sest seal on kunstiteosesse suletud kõik, mis hoiavad seoses elutahte tuk- 
sumisi suure elu mõistatamatusega. Kristjan Raud, arendanud ennast 
noorpõlves tugevaks realistiks, oli võimeline realismi võitma. Ta astus 
sellest väljapoole, irrealiteetidesse, ja lõi meile ainulaadse, sügavinim- 
liku ja tõelise kunstimaailma. 

Kui koolipoiss Kristjan Tartus 80-ndail aastail innukalt harrastas 
joonistamist, siis mõistame, et ta püüdis hästi loomulikult-reaalselt tabada 
kõike, mida ta tahtis panna paberile. See on kõikide nende tung, kes 
veel õpivad ja kellele joonistamine ei tähenda veel hinge väljendamist. 
Suured tehnikameistrid, kui neil puuduvad suuremad hingelised ja vaim¬ 
sed tungid, jäävad edaspidigi oma kunstilises tegevuses kõige nähtava 
häiks edasiandjaiks, aga meie naudime nende teoseis ikka seda vähestki 
hingelaadi erivärvingut, mis annab nende teoseile individuaalse jume. 
Nooruke Kristjan siis vististi mõtles vähe niisugustele küsimustele ja 
tegi õieti, et vaatles teraselt asju ja harjutas kätt kõige nähtu edasiand¬ 
miseks. Ta oskus tegi kiiresti edusamme. Seepärast näemegi, et Raud 
juba tol ajal võis üsna rahuldavaid teoseid anda mitte ainult modelli¬ 
dest, maastikest ning esemetest, vaid ka jooksva elu vaatepiltidest, ini¬ 
meste tegevusest, nagu üliõpilaste elust, maameeste toiminguist turul, 
maameeste külaelust tööl ja puhkusel jne. Neis teostes on väga head 
realiteeditunnet, on tüüpiderikkust ja leidlikkust, on elu, on rütmi, on 
üllatavalt palju kompositsioonimeelt. Need teosed näitavad, et noor 
Kristjan juba siis oskas näha ümbrust ja oskas seda ka edasi anda kunsti¬ 
teoses. Neis teoseis on küpsuse tunnuseid ja kui Kristjan Raud pärast 
pikaajalist stuudiumi 1903. a. kodumaale asus, andis ta perekonnalehele 
„Linda" neist mitmeidki reprodutseerimiseks. Seal nad olid: „Kui kar¬ 
tulid küpsevad", «Kuupaiste", «Seenetalu elanikud", «Kui inimesed kord 
kokku saavad", «Õhtul", «Jutluse ajal" jne. (vaata «Linda" 1903—1905). 
Nagu juba nimetusest «Jutluse ajal" näeme, on siin tegemist hulgalise 
kuulajaskonnaga — terve talu pere on õues ja nende inimeste vahe¬ 
korrad on antud iseloomulikult ja elavalt. «Seenetalu elanikes" on hoog- 

sat huumorit liikumises. Olgu mainitud, et see teos on väheseid huumori¬ 
meelseid Raua loomingus. 

Paljud neist joonistusist on nüüd läinud kaduma. Aga säilinud on 
neid koolipoisiaegseid lehti siiski kaks suurt mappi Tallinna Kunstimuu¬ 
seumis ja Raua eramapis. 

Eluloolises osas mainisime, et Kristjan koolipoisina nägi esmakord¬ 
selt head kunsti prof. Teichmülleri kodus. Need olid O. Hoffmanni maa¬ 
lingud. Kindlasti mõjustasid nad noort kunstnikuhinge. Need maalin¬ 
gud ja hea vaimne õhkkond selles kodus õpetasid teda nägema, kuidas 
reaalne elu, maaelu lihtsus, võib aineks olla kunstilise realiteedi ilule. 

Seda realistlikku joont jatkas Raud ka Peterburi akadeemias 
(1893—97). Olles küll innukalt imetlemas muuseumides kuulsaid renes- 
sansimeistreid ja uusklassikalisi akademiste, jäi ta tol korral siiski truuks 
realismile. Sest realismi kandis selle ajastu vaim ja akademismgi oli 
taandunud selle värske edukäigu ees. Repin oli kutsutud akadeemiasse 
professoriks ja peredvižnikud tõid kunsti elulist avarust. Raud töötas 
Peterburis innukalt ja oli haruldaselt produktiivne. Ta realismi tähe all 
sündinud loomingu paremik teostus sel ajal. 

Nii nagu Kr. Raud ei andunud akadeemilisele klassitsismile, olgugi 
et kõigile murranguile vaatamata selle ümber oli ikkagi aupaiste, nii 
tema ei lasknud end mõjustada ka realismi sellest ainestikust, mis suures 
venelaste pealinnas liikvel, moes ja hinnas oli (vene küla- ja töölisrea- 
lism). Raud ei ihanud karjääri ega seadnud silmi selle järele, mis hästi 
läheks. Raud jäi kunstnikuks puhtaimas mõttes, kes tegutses vaid oma 
sisemiste tõugete ajel. Juba tol ajal oli kujunenud temast isiksus, kellel 
on omi veendumusi, kallikspidamisi ja huvitahet. Ta k uns t elas vaid oma 
elu ainevallale. 

Missugune oli see ainevald, kus ta mõte ja südamehellus kogu aeg 
ringlesid? See oli ta lapsepõlve kodu ja kodumaa rahvaelu, kodumaa 
inimesed, kodumaa loodus. Sellele kodumaisele lisas ta neid kajastusi, 
mis selle elu vaevaküllasus ja nukrus olid jätnud ta tundekudedesse. Ta 
keerles tegelikult ju Peterburi prospektidel, nägi suurlinna väikest ja 
suurt elu, nägi inimvaimu imeteldavaid saavutusi kallis ja kaunis arhi¬ 
tektuuris ja muuseumide varanduste tummsügavais kõnelusis, nägi ka 
rikka moeseltskonna kunstimaitset jne., aga tema vaimne olemus viibis 
kodumaal talumeeste taredes, põldudel ja külateedel, kus liikusid meie 
inimeste mured ja rõõmud. Ta uskus, et kunsti ehtsus ja sügavus on või¬ 
malik vaid nende tunnete käsitlemisel, mida ei võeta ette, vaid mis on 
hingele olulised. Kristjan Raud oli tugevasti kokkukasvanud meie maa¬ 
elu mälestustega ja seepärast oli see maaelu tema tolleaegse loomingu 

peaaineks. Olnuks Raua hinges mõned teised momendid tugevamad, ta 
oleks siis neid taotelnud. Sest kunstis maksab õilis ehtsus kõige rohkem 
ja „ise tegin... nii peame ka meie võima ütelda!" 

Akadeemia õppetöös arendas Raud peamiselt oma tehnilisi oskusi. 
Ta töötas peamiselt joonistamisklassis, harrastas joone kindlust ja joone 
võlu, aga arendas oma joonistusis ühtlasi ka maalilisi omadusi — pinna- 
toonide pehmust ja varjundirikkust. 

Peterburi kirjus elus aga ei unustanud Raud pilgukski oma kodumaad. 
Öppevaheaegadel sõitis ta Rakverre ema juure ja tegi ringkäike maal, 
värskendamaks sidet maarahvaga. Siin kodumaal olles lõi ta oma Peter¬ 
buri akadeemia aegsed parimad realistlikud teosed. See ajajärk oli vil¬ 
jakas ja sügav ta produktsioonis. Sel ajal andis ta oma «üksinda", „Lee" 
jne. Sel ajal joonistas ta mitu variatsiooni oma emast. 

Kes on tunnud meie 70—90-ndate aastate talutarede nõgist ja häma¬ 
rat vaikust, nendele on «üksinda" elamuseks. Seal on suitsu ja sooja ja 
muresid. Seal on lihtsuse otsemeelsust ja seepärast too nõgine hämarus 
ja muldpõrand mõjuvadki nii usaldusväärselt koduselt. Kristjan Raud on 
toonud kurbuse sinna kodusse: eideke istub siin üksinda väsinult. Eideke 
on sügaval foonis — pisike ja mõtteis kokkuvajunud. Mõistame, et kord 
on siin olnud rohkem elu, aga see on siit nüüd läinud teisale. Küllap 
surm on võtnud ja muidugi mindud. Kr. Raud oli hellas vahekorras 
emaga — kas ta seda teost luues ei mõtelnudki emale, kes vanaduse 
väsimuses üksinda olles viibis sageli mõttes oma poegade juures, tun¬ 
des seda tühjuse nukrust, mis sageli on vanaduse pärisosaks? Tõepoo¬ 
lest, sest ema jäämine üksinda on Rauda vägagi puudutanud. Kui vaat¬ 
leme ta tolleaegseid joonistusi emast («Küünlavalgusel" ja „Ema" — 
KKSV-e kevadnäit. katal. 1935), siis näeme seal ema istumas üksinduse 
mõtiskelus õhtuses hämaruses küünlavalgusel. Neis joonistusis ei ole 
oluline mitte figuraalne osa, vaid see kaduviku kurb heli, mis on omane 
hilissügisele ja ka inimestele, kui nad on ammu õitsnud ja nüüd jäänud 
kännuna toanurka. Ta õlimaaling „Lee" on tüübiline väljalõige sellest 
tahmasest nurgakesest, kus valmis toit inimesele ja soe sulp loomalegi 
ja kus pragises lõke ning mis oli õhtutundidel kaminaks väsinud töö- 
inimestele. 

Rakverest tegi Raud väljasõidu Pakri saarele. Sealt saadud elamu¬ 
sed tiivustasid teda intensiivseks loominguks. Valmis «Ketraja" (õli), 
mis on reaalne elupilt talutoast. Pisikesest aknaaugust tungib valgus 
tuppa. Eit vuristab vokki. Eemal istub endamisi üks teine kogu. Vokk, 
vanainimene ja hämarus on eriline kolmik meie talutare minevikust. 
Voki ühetoonilises vurinas avaldub sama nukrus, mis läbistab kogu 

meie rahvaluule lüürikat. Raud on selles teoses pisikese aknasilmaga 
annud mõjuva tõuke mineviku mõistmiseks. 

Kui realisti huvitasid Rauda tol ajal ka üsna praktilised eluavaldused. 
Nii on ta Pakri saarel joonistanud mitu rahvariides eite ja eluolu-pil- 
did: «Purjepaikajad" heade kaluritüüpidega, siis «Torupillipuhujad" ja 
«Keelpillimängijad". Veel on sealt «Kunstnik külas", kus kunstnik töö¬ 
tab molberti taga ja kalurid imetelles jälgivad seda tööd. Pakrilt on 
pärit ka «Kartulivõtt", mis näituste ja ajakirjade kaudu on saanud väga 
populaarseks. Kartulivõtu pori ja niiskuse luule on siin saanud elavaks. 
Lageda ja mustsonkliku maa igavus on elustatud laialipillatud inim- 
siluettidest. Seega on siin osavalt edasi antud sügismeeleolude mitme¬ 
suguseid varjundeid. 

Paldiskis peatudes jäädvustas ta ühe kardseppade töötoa teoses 
«Kardsepad", kus töötoa sisseseade on kujutatud detailselt ja ka töölisi 
iseloomustab innukas töötamine. 

Sellest realistlikust toodangust võime siin veel mainida rea maastikke 
ja natüürmorte nagu õlimaalingud «Anumad", «Vaskvaagen", siis õlimaa- 
ling «Keetja", söekompositsioon «Lambakarjus", «Kolle" ja «Köögis" 
(mõlemad õlis) jne. See ajastu on Kristjan Raua realistlike huvide õitse¬ 
aeg ja ta on meile selles kunstimõistmises annud ületamatuid väärtusi. 
Kuid ühtlasi: eks enamikus neist teoseist leidu erakordselt südamlikku 
ja rahulikku nukrust, mis on kujunenud peagu mõtlevaks elumõistmi¬ 
seks. Need on tunde- ja vaimukülluse tunnused, mis Rauas käärisid ja 
väljendust nõudsid. 

Peterburi-Rakvere ajastul õitses, aga lõi ühtlasi ka koltuma Kr. Raua 
realistlik looming. Raud on loomult tundeinimene ja ta tunded ei rahul¬ 
dunud kaugeltki objektiivse realiteedi vaatlemisest ja edasiandmisest. 
Raua tundeküllasus otsib erilist vahekorda objektiivsusega. Ta püüab 
ületada realiteeti ja anda edasi oma tunnete vibratsioone kunstiteoses. 
See ongi kunsti tõeline ülesanne — luua kunstireaalsusi neist nägema¬ 
tuist elamusist ja aimusist, mis pesitsevad vaimus ja mis fantaasia kaudu 
võtavad teatavad vormid. Kr. Raua meheea kunstilpominguliseks lõpp¬ 
tulemuseks oli realismi võitmine, tung irrealiteetidesse ja tehnilise küp¬ 
suse kasutamine täiesti omalaadse tundemaailma kunstiliseks kujuta¬ 
miseks. 

Kui lehitseme tema koolipoisiaegset joonistuste mappi, näeme juba 
siis ta kalduvusi romantilisele nukrutsevale luulele. Ta on joonistanud 
surma vikatiga, on kujutanud hauaküngast mahajäetud lagunenud ris¬ 
tiga. Ta katsetes on leina- ja surmameeleolusid. Näeme, et Peterburi- 
ajastulgi, millal ta tegutses vägagi realistlike ülesannete kallal, ta käsitles 

kolmes variatsioonis surma kellegi härra Sabanejevi jaoks. Need variat¬ 
sioonid — ,.Tervist!", „Surm ja talumees", „Aeg üürike, igavik lõp¬ 
matu" — kuuluvadki Sabanejevile ja meil on neist vaid fotod. Akadee¬ 
mia professorite nõukogu hindas ta sellelaadilisi kompositsioone ja üks 
niisuguseid — „Surma suudlus" — sai kiitvate hinnangute osaliseks. 
Rakveres olles komponeeris ta tundeküllaselt ja sümbolistlikult mõjuva 
..Matuserongi”, kus rühm matuselisi sammub kokkuvajunult puusärgi 
järel. See ei ole enam rühm reaalseid inimesi, see on leina vaev, mis siin 
liigub edasi! 

Düsseldorfis ja Münchenis viibides (a. 1899—1903) elaski Raud läbi 
suure murrangu oma kunstilises maailmavaates. Ta taandus realismist 
ning hakkas sammuma romantilise ja hella sümbolismi suunas. Selles 
oma veendumuste läbikatsumises seisnebki vist üks põhjusi, miks ta loo¬ 
ming tol ajal ei olnud kuigi viljakas. Düsseldorfi ajastust väärib tähele¬ 
panu vaid ta teos «Fuuriad”, mis nii ainestikult kui ka käsitlusviisilt on 
juba suur samm tundevaldadesse. Siin kaob tõelisus ja asemele astub 
ruum üldises mõttes ja nii tagaaetavat kui ka kättemaksjaid iseloomus¬ 
tavad sügavad ja kohutavad ekspressioonid, ühtlasi näeme siin vaid 
fantaasias kujuteldavat dünaamikat. 

Asunud Tartu (1903), on Raud oma loomingus reaalse maailmaga 
arved õiendanud ja astunud võitjana sellele teele, mis suundub fantaasia¬ 
valda ja kus südame kõnelustele antakse kunstiline vorm. Ta viib küll 
lõpule oma temperas maalitud „Teel Egiptusesse", mis on varem kavatse¬ 
tud ja skitseeritud realismi kalduvalt, kuid siiski juba mõningate süm- 
boolitsevate sugemetega, nagu figuuride üldjoonistus, suitsu valgumine 
ristikujuliselt jne. Ta viimistleb ja täiendab ka samalaadilist maalingut 
„KodumaaT', aga uues loomingus valitseb juba täieliselt fantaasia nii 
sisus kui vormis. Kui aine on irreaalne, siis loomulikult peavad ka vor¬ 
mid irrealiseeruma. Nii mõistame tema loomingu sisu ja vormi vastavust. 
Me mõistame ühtlasi ka ta sügavat kaalumist ja läbimõtlemist, millega 
ta viimistleb oma kompositsioonide üksikelementide mõõdulisi ja stiili¬ 
lisi vahekordi, et saavutada täiuslikkust. 

Kui Kr. Raud Tartus lõi oma esimesi eksliibriseid, siis võis juba mär¬ 
gata, kuidas ta tundmuste kujundused olid läinud sümboolseks ja 
peagu muinasjutuliselt süütuskargeks. Siis avaldas ta raamatu kaane- 
ilustusena ahelais oleva mehe kujutuse, mis ei olnud enam üksikisiku, 
vaid kogu isikuvabaduse mõiste vangisolemise kehastus. See joonistus 
kandis nime «Millal" ja selles väljendus väsinud vangi lootus vabanemi¬ 
sele. Siinne joonte primitiivsus ja lapidaarsus kõnelesid üldisest vaba¬ 
dust janunevast hingetungist rahva kannatava osa juures. See joonis- 


29 


tus ilmus „Noor-Eestis", kus individuaalse mõttelennu kõrguste taotle¬ 
mise kõrval mõisteti ka hinnata sotsiaalset ja poliitilist vabadust. 

Erilist tähelepanu tolle aja loomingus väärib ta tsükkel „Inimene ja 
öö", inspireeritud Schilleri värsist: ole tervitatud, kogu maailm! Sellest 
tsüklist tunneme kolme — „Inimene põlvitamas tähtede ees", „Laul täh¬ 
tedele" ja „Saatus". Siin näeme inimvaimu tungi maailma mõistatamatu 
lõpmatuse poole. Inimene on kui tolmukübe, aga ta kannab endas piiri¬ 
tut igatsust — saada osa kõiksusest. Inimene ei valitse, inimene alistub 
ja igatseb. 

Luulelennulist, aga intiimsemat kahe armastaja südamete sulamist 
suure kõiksusse näeme ta pliiatsijoonistuses «Kahekesi”. Joonistuses 
«Unistus" on muusikalised helid viinud jällegi osasaamisse irrealiteedi 
lõpmatusest. Hiljemgi on ta annud terve rea niisuguseid tundekajastuse 
melanhoolseid kujutusi, nagu «Palve" (kus palvetaja figuur tungleb kõr¬ 
gusesse samal põhimõttel, millega seletatakse gooti kirikute tornide kõr¬ 
gust), «Melanhoolia", «Muusika". Sinna valda kuulub ka uusimast ajast 
ta «Viru vanne", kus sümboliseeritakse tõotust, mis meie rahva parimad 
pojad on annud töötamiseks rahva kasuks. 

Siin ei ole ligikaudugi võimalik loetella seda, mis Kr. Raud selles lüü- 
rilis-sümbolistlikus vaimus on loonud. Kui mõtleme, et Raud juba kau¬ 
gelt üle kolmekümne aasta loob niisuguses fantaasialennus, siis mõis¬ 
tame, et neid teoseid on palju ja nende loetelu vajab laiaulatuslikumat 
käsitlust. Raua loomingulise vaimu mõistmiseks jätkub aga sellestki. 

Kr. Raua suurimaks huviks küpses meheeas on olnud aga meie rahva¬ 
kunsti sugemete toomine uude kunsti. Eespool nägime juba, kuidas Raud 
rahva kollektiivsuse poolt loodud elumõistmise- ja iluvarasid peab meie 
kunsti ürgaluseiks, millele võime rajada oma iseseisva vaimuilu ja vai- 
muväärikuse. Raud andus rahvakunsti uurimisele, samuti meie muinas- 
ja kangelaslugude hingesse tungimisele, et seda kasutada oma loomingus. 
Rauale ei ole muinasmaailm mitte meelelahutuslikuks lugemiseks, vaid 
ilmutuseks sellest suurest ürgsest ja sügavast, mis elab rahva elutahte 
ja elumõistmise tagamaades ning otsib kooskõla maailma kõiksusega. 

Ta esimesed katsetused rakendada ainelise rahvakunsti motiive uude 
illustratiivsesse kunsti on pärit Noor-Eesti päevilt, millal ta illustreeris 
Juhan Liivi luuletuskogu. Niisuguseid vinjette, nagu näeme selles teoses, 
ilmus tal mujalgi. Eesti vöökiri ja teisedki kirjad leidsid siin varieeri¬ 
mist. Ristikheina ja sambla, kuuse ning vahtralehe motiividele osutati 
tähelepanu. 

Siis kerkis päevakorrale «Kalevipoja" illustreerimine. 1911. a. peeti 
«Kalevipoja" juubelit ja ühtlasi koosolek, kus avaldati mõtteid, et „Ka- 

levipoeg" tuleks välja anda illustreeritult. Too mõte oli hea, aga mõtte 
teostamise kavatsusis oli siis väga palju seda naiivsust, mida on ikka 
seal, kus programmiline rahvuslus on paaritatud ebakompetentsi ning 
pinnalisusega. Sellelgi koosolekul räägiti, et «Kalevipoeg" tuleks illust¬ 
reerida nii, et see koolilastele oleks hästi jutustav ja käepärane. See oli 
suurele ülesandele nii kitsameelne suhtumine, et Kristjan Raud kui ainu¬ 
kene ülesandele mõtelnud inimene pead raputades ütles: „ma ei või 
enam", ja lahkus koosolekult. Kalevipoja illustreerimine jäigi siis seisma. 
Ka N. Triik kirjutas siis Berliinist, et nii ei või suhtuda Kalevipoja illust¬ 
reerimise ülesandele. 

Vahepeal on paljud kunstnikud katsunud jõudu sel alal, aga rahul¬ 
dust ei toonud need katsetused kellelegi. «Kalevipoeg" oma lugudega ei 
ole eepiline ega plastiline, vaid tugevasti lüüriline ja Rud. Tobiasel oli 
vist õigus, kui ta kirjutas kord, et «Kalevipoeg" on palju tänuväärsem 
muusikalisele kui kunstilisele loomingule. 

Aastat 25 käis seltskonnas ringi jutt, nagu oleks Kristjan Rauale teh¬ 
tud ülesandeks «Kalevipoja" illustreerimine ja nagu oleks tema selle 
ülesande endale ka võtnud. Kõnelusi E. Kirj. Seltsi ringkondades temaga 
selle üle olevat olnud küll, aga ta olevat sellest ülesandest ära ütelnud 
(ka kirjalikult Jõgeverile). 

Kristjan Raud on ikka hinnanud loomingulises tegevuses sõltumatust. 
Ta oli meie muinaslugudest ja eeposest huvitatud ja skitseeris ja joonis¬ 
tas õige palju teoseid täiesti oma huvides. Leida õiget joont meie mui¬ 
nasmaailma jaoks, leida see nii, et iga meie närv tunneks, et see on meie 
ürgsus, on raske. Raud katsetas ja juurdles, juurdles ja katsetas. See¬ 
pärast on tal paljud teemad mitmes variatsioonis ja loodud pikemate 
ajavahemike järel. 

Juba Tartu ajastust on pärit joonistused «Kalevite vaim", «Kalevipoeg 
ema otsimas", «Sõjasõnum", «Eesti tark" jne. Tallinnas katsetas ta veelgi 
rohkem. Nimetame siin järgmisi muinasjutulisi teemasid: «Muistne rat¬ 
sanik", «Tont lakas", «Sarvikud", «Nõid", «Kalevipoeg magamas", 
«Sorts", „Iru memm", «Ohver" (Leskenaiste kivi), «Kratt" (kahes variat¬ 
sioonis), «Kalevipoja surm", «Kalevipoeg kündmas", «Soome sepad", 
«Kalevipoeg ja Vanapagan", «Linda" (mitmes variatsioonis), «Põrgu vära¬ 
vas", «Õisu järve lend", «Emu järve lend" jne. jne. Kõik need visandid 
olid loodud loomingutungi rahuldamiseks, täis kärsitust, püüdu, rahul¬ 
olematust ja uuesti hoovõtmist. Raud ei esinenud peagu kunagi nende 
teostega sel ajal. Need teosed enamikus olid ta töötoa intiimsed siseasjad. 

Siis 1928. aastal, kui Raud juba kolm-neli aastat oli rahulikult anduda 
saanud puhtloomingulisele tegevusele, esines ta KKSV-e esimesel võist- 

lusel ja sai esimese auhinna teose eest „Kalev kosjas". Varem, 1926. a. 
esines ta vaid teosega, kus Kalevipoeg võitleb sortsidega, ja „Kalmu- 
neiuga". 

Nii astus Kristjan Raud uuesti hoogsalt avalikkuse ette vanemas 
põlves. 

Viimasel viiel aastal on Raua tegevus eriti intensiivne. See on nagu 
kiirustamine, tõttamine, sest tema rikkalikus tundemaailmas on veel nii 
palju, mis seni mahti pole saanud väljendumiseks. 

üsna lühike aeg, umbes aastat poolteist enne Raamatuaastat (1935), 
sai Kristjan Raud Eesti Kirj. Seltsilt ettepaneku võtta endale „Kalevi- 
poja" illustreerimine, sest illustreeritud ..Kalevipoega" taheti Raamatu¬ 
aastal välja anda. See oli suur ja raske ülesanne, aeg aga selle teos¬ 
tamiseks üsna lühikene, nagu meil ikka on niisuguste suurüritustega. 
Kr. Raud võitles endaga ja kaalus ettepanekut mitmekülgselt. Ta selgi¬ 
tas raskusi ning ühtlasi võimalusi, mis tal olemas (kiri K. E. Söödile). 
Lõpuks nõustus ta, lubades anda ja teha, mis ta võib, kuid peetagu mee¬ 
les, see ei ole küps ega viimisteldud töö, vaid kiirusest tingitud tõttamise 
tulemus. Teistes tingimustes oleks saanud see töö olla ühtlasem ja ter¬ 
viklikum. 

Kristjan Raud töötas siis masinliku kiirusega: kohendas juba valmis¬ 
olevaid joonistusi, lõi uusi teoseid, korrigeeris neid uuesti ja kiiresti, 
oli paljuga rahulolematu, aga aeg surus peale ja trükimasin hakkas töö¬ 
tama. Nii saime illustreeritud «Kalevipoja”, kus pildid on sündinud eri¬ 
nevad, loodud erinevatel aegadel, kus näeme kiirustamise jälgi ja kus 
meister nii mõndagi tahaks näha teisiti. 

Ometi on selles loomingus väljendunud see, mis jääb Kristjan Raua 
monumendiks ja meie vaimuvaraks. Raud avastas meile palju neid suuri 
müstilisi muinaslilli, mis õitsevad meie südame sügavustes. Kalevipoja 
mõistmises ta andis selle kangelase loodusliku ürgsuse kui tähtsaima 
momendi ja nii tulebki seda kangelast mõista, mitte aga nagu mõnd aja¬ 
list üksikisikulist vägimeest. Kr. Raua realismi äravõitmine ja kuju and¬ 
mine luulemaailmale viib meid kõige lähemale sellele, mida aimame eesti 
rahva ürgsusest. Mitte ainult Raua muinasloolised ained, vaid ta loo¬ 
mingu sisemine olemus teeb ta eesti rahvuslikemaks kunstnikuks. Tema 
mõtte ja südame eriliselt kristalliseerunud auväärsus on kui puhastus¬ 
tuli, mis meie rahvusliku ürgolemuse puhastab ülevaks ja kauniks. 

Resume 


Malgrš le grand äge de Kristjan 
Raud, ses oeuvres figurent encore au- 
jourd’hui, avec beaucoup de succäs, ä 
toutes les grandes expositions artis- 
tiques, ä cõt6 de celles de la jeune gän6- 
ration. Il appartient ä ce petit groupe 
d’art ist es qui cherchaient ä dScouvrir les 
fleurs archaiques de Tesprit populaire 
estonien et qui montraient dans leurs 
oeuvres la fusion de la substance fonda- 
mentale de Tärne estonienne ä Tinfini et 
ä la diversitš de la vie. 

Kristjan Raud est n6 le 22 octobre 
1865 ä Viru-Jaagupi. Il regut son ins- 
truction d’abord ä T6cole primaire, puis 
ä T^cole municipale de Rakvere, enfin 
au lycöe et ä T6cole normale de Tartu. 
Il termina le cours de cette dernidre 
6cole et resta pendant quelque temps 
instituteur. 

D6jä depuis Tenfance il sentit de Tin- 
tšrät pour 1’art. Pendant toute sa p6- 
riode d’äcole, il s’exergait en dessin et 
en peinture. Il avait la chance d'6tre en 
relations amicales avec la famille Teich- 
müller formant alors le centre de la vie 
intellectuelle de Tartu. Cette fräquenta- 
tion dšveloppait en lui le goüt pour une 
vie culturelle. 

Comme les tendances plutõt autodi- 
dactiques de Tenseignement artistique ä 
Tartu ne pouvaient pas le satisfaire, il 
entra, en 1893, ä TAcadšmie des Arts 
de St.-Petersbourg. En y ätudiant le 
dessin et la peinture, il passait ses heu- 
res de loisir dans les riches musSes de 
la capitale russe. Tout en appr^ciant 
les chefs-d’oeuvre des grands maitres, 
son esprit fut pourtant attir6 vers des 
tendances nouvelles qui rävolutionnaient 
alors Tart, voulant le lib6rer de Tacadš- 
misme neoclassique pour Tam&ier vers 


le realisme. Emportä par ees courants 
novateurs de TEurope occidentale, Raud 
quitta Tacad&nie russe en 1897 et partit 
bientõt apräs pour Düsseldorf, oü il y 
avait d6jä d’autres äläves-artistes esto- 
niens. Mais TAcadSmie de Düsseldorf ne 
le satisfit non pius, et il n’y resta que 
six mõis. Apres un eourt sSjour en 
Estonie il regagna, en 1899, de nouveau 
TAllemagne, choisissant cette fois-ci 
Munich, oü la vie artistique battait alors 
son plein. Il y travailla d’abord ä T6cole 
Azb6, pius tard ä TAcad&nie, en y ätu- 
diant la peinture sous la direction de 
Wilhelm v. Dietz et Tart graphique sous 
celle de P. Halm. 

A force de murir en äge, ses con- 
eeptions artistiques se modifiaient 6ga- 
lement. Par les mus6es de Munich, il 
apprenait ä connaitre les oeuvres des 
maitres antiques, mais se sentait en 
meme temps fortement saisi par Böck- 
lin, Stuck, E. Munch, Max Liebermann 
et autres. Il y eut alors un toumant 
brusque dans Tesprit et le sujet de sa 
cräation. La reprSsentation realiste et 
objeetive des choses se transforma en 
imaginative. Sa cršation se basera do- 
ršnavant sur la repräsentation des sujets 
d’une imagination emotionnelle et intel¬ 
lectuelle. 

Il passa trois ans ä Munich. Puis, 
ses ressourees finaneieres 6tant äpuisdes, 
il revint en Estonie, resta quelque temps 
ä Rakvere et s’installa dšfinitivement ä 
Tartu (1903). 

Tartu, en sa qualitS de ville univer- 
sitaire, servait alors de centre intellec- 
tuel pour T616ment estonien de la ville. 
La situation economique des paysans 
estoniens sitalt bien am&ioräe d6jä ä 
cette 6poque, de la sorte que la cam- 

pagne fournissait aux villes de la jeu- 
nesse laquelle commengait ä y former 
un groupement nationaliste des petits 
bourgeois et des intellectuels, malgrš la 
politique de russification du gouverne- 
ment des tzars. 

Mais la culture artistique, ä ce mo¬ 
ment, n’y avait pas encore poussd des 
racines. C’est pourquoi les artistes esto- 
niens d'alors cherchaient ä travailler, 
en general, sõit en Russie, sõit en Alle- 
magne. Avant Raud, il y a eu une seule 
exception ä cette rögle: 1’artiste-peintre 
Ants Laikmaa qui, en 1901, le premier, 
se fixa en Estonie. Raud en fut donc 
le second. Il en ršsulte que son travail 
artistique ne pouvait en aucune maniere 
etre stimule par le public. Au contraire, 
c'est lui qui devait susciter et stimuler 
le goüt artistique du public. Il s’effor- 
gait d’y parvenir par la fondation d’un 
studio, par des conferences et par l’en- 
seignement du dessin dans les šcoles. 
Par sa fine intellectualitd, sa tendre sen- 
sibilitš ainsi que ses profonds intšrets 
philosophiques Kr. Raud se trouva etre 
en parfaite harmonie avec 1’atmosphere 
spirituel et idealiste de Tartu, servant 
alors de base pour la construction de 
Tšdifice culturel de TEstonie. Ants Laik¬ 
maa ä Tallinn et Kristjan Raud ä Tartu 
furent les premiers pionniers de l'art 
national estonien. 

Mais le pius vaste champ d'activite 
s’ouvrit ä Kristjan Raud par la fondation, 
en 1909, du Musše du Peuple Estonien, 
pour y recueillir Tart populaire estoni¬ 
en. Raud devint Thomme le pius pas- 
sionnG pour animer et organiser la col- 
lection des antiquitšs nationales. Il etait 
convaincu que Tart et les autres valeurs 
spirituelles rep6sentaient le meilleur bien 
d’un peuple et que son authenticitd r6- 
sultait des conceptions sšculaires de ce 
peuple sur la beautš et sur la vie. Une 
nouvelle culture nationale peut fournir 
de belles fleurs rares si elle peut rester 
en liaison avec les forces spirituelles s6- 
culaire de la nation. Nons comprenons 
donc pourquoi Kr. Raud est l’un des 
pius importans collaborateurs du Musše 
du Peuple Estonien. 

Raud resta 10 ans ä Tartu. Puis, il 
s’installa ä Tallinn (1913). Au dšbut 
de Tindšpendance estonienne, il s’occupa, 
pendant quelque temps, au ministšre de 
Tinstruction publique, de Torganisation 
des musšes et de l’art. En 1924, il re- 


prend la vie privee et se consacre entiere- 
ment au travail artistique, car la lutte 
pour 1’existence pendant sa jeunesse ainsi 
que les grandes täches culturelles de sa ; 
vie ultdrieure ne lui avaient pas laisse 
beaucoup de loisir pour ce travail. C’est 
pourquoi nõus le voyons, ä l’äge de haute 
maturite, s’y adonner completement, com- 
me se depechant de realiser tout ce qui 
avait muri en lui depuis de longues 
anndes. 

Si Ton veut caracteriser le cõte tech- 
nique de ses oeuvres, il faut mentionner 
qu'il travaille principalement au fusain 
et au crayon. Il le motive lui-meme 
ainsi: „Si on a une idše qu'on ne veut 
pas perdre, il est pius commode de la 
fixer en lignes. Chacun peut alors la 
lire et la comprendre. Dans ma vie, je 
fus tirš de plusieurs cõt^s, de multiples 
necessites et de divers interets m'ont pris 
mon temps et mon šnergie. Pour attra- 
per vite les idees et les fixer sur papier 
ou sur toile, je profitais du fusain et du 
crayon. “ Mais il a fait aussi quelques tab- 
leaux en huile, comme“ En chemin pour 
l'Egypte“, natures mortes „Reservoirs“, 
„Plat en cuivre", „Foyer“ ete. Pärmi les 
temperas on peut eiter „Kalev faisant 
sa demande en rnarige*' et d , autres. 

Qaunt ä la conception artistique de Kr. 
Raud, elle nõus presente deux faeees diffš- 
rentes: dans sa jeunesse, il est 
rdaliste, dans le meilleur sens de 
ce mot, un dessinateur precis, presque 
virtuose, choissant ses sujets suivant les 
r^gles du realisme, representant les faits 
simples de la vie quotidienne. Comme son 
coeur est alors le pius attache aux pay- 
sans estoniens, ses sujets appartiennent 
principalement ä ce domaine. Ses meil- 
leures oeuvres realistes sont exdcutees 
pendant son s<§jour ä 1’Academie de St.- 
Pštersbourg (1893—97). Etant štranger 
dans cette gande ville, son ärne reste en 
communication etroite avec son pays na¬ 
tal. De cette špoque datent les tableaux: 
„Recommodeuses de voiles“, „Joueurs de 
flute^, „Recueil des pommes de terre“, 
„Au elair de la bougie“, .^ere^, „Celui- 
ci“, „Seule“, „Forgerons“, „Menagõre << , 
„Foyer“, ete. Sa cr^ation realiste est 
assez nombreuse, car il faisait de bons 
tableaux dejä avant son entrše ä l’Aca- 
demie. 

Comme le caractšre et les conceptions 
de Kr. Raud contiennent une forte dose 
d’61ements sensitifs, la representation des 

rapports de son ärne au monde extšrieur 
devient bientöt le sujet dominant de son 
art. Cette švolution se termine finale- 
ment par son 61oignement du realisme, 
par ime poussše vers TirrSel et par Tuti- 
lisation de ses capacites artistiques ä 
nõus montrer un monde sensitif tout ä 
fait original. Dans ses oeuvres de cette 
periode on peut donc apercevoir des mo- 
ments symboliques, des šlans vers les 
profondeurs de Tärne humaine, en un mot, 
la repršsentation artistique des pulsations 
de la volonte ä vivre entremel6es aux 
mystõres imaginables de Timmense uni- 
vers. 

Meme dans ees oeuvres ršalistes on 
peut dšjä trouver quelques-uns de ees 
616ments, comme p. ex. dans le „Seule“. 
„Les Furies“ de la pšriode de Düssel¬ 
dorf nõus montre d6jä un grand pas 
dans le monde de sentiments. Nõus y 
trouvons en meme temps une dynamique 
imaginative. 

La periode de Tartu (1903—1913) 
nõus le montre d6jä assez lõin du realis¬ 
me. A ee propos, mentionnons ses illus- 
trations, ses ex-libris, mais surtout son 
cycle „L’Homme et la Nuit“. On y aper- 
goit Teian de Tesprit humain vers Tin- 
combršhensible infini de Tunivers. Les 
memes impressions se retrouvent dans 
le „Reve“, „A deux“, Prišre“, „M61an- 
colie“, „Musique“ ete. On doit plaeer 
dans la meme catšgorie Toeuvre de la 
periode pius recente „Serment de Viru“, 


ainsi que Toeuvre tout ä fait recente 
„Procession funebre“ oü ee ne sont pius 
les personnes qui suivent le eereueil, 
mais la grande douleur. 

En dehors de sa ereation generale, 
Kr. Raud oeeupe une place particuliäre- 
ment importante dans Tart estonien par 
ses oeuvres sur les contes mythologiques 
et Tepopee nationale „Kalevipoeg“ (Fils 
de Kalev). Sa grande veneration pour 
Tart populaire et sa parfaite connaissan- 
ce du caractere de la nation ainsi que 
ses conceptions originales sur Tirrealite 
Taident ä y representer la mythologie 
nationale avee une force surprenante. Le 
nombre de ees oeuvres est considerable. 
On peut y trouver des thšmes sur Kalevi¬ 
poeg, sur les fantömes, sur les aneiens 
saerifiees, sur la naissance des laes, sur 
les soreiers, sur les aneiennes coutumes 
populaires. A Toccasion de la derniäre 
šdition de „Kalevipoeg“ en 1935, on con- 
fia son illustration ä Kr. Raud. Si cette 
täehe ne semble pas etre räalisee d’une 
fagon harmonieuse, il faut Texpliquer 
par une dur6e trop courte accordše pour 
T6x6cution du travail, pourquoi il štait 
forc6 d'y utiliser meme des esquisses de 
sa produetion antSrieure. 

Kr. Raud oeeupe dans Tart estonien 
une place venšrable. L’Universite de Tar¬ 
tu appršcia ses mšrites en lui accordant 
le titre du docteur honoraire. Malgrš son 
grand äge, le vieux maitre est encore 
aujourd’hui en plein elan de produetion. 

Mures. Süsi 


En souci. Fusain 



Viru vanne. Tuss ja süsi 


Serment de Viru. Encre de chine et fusain 






Egiptuse-teel. Tempera En chemin d’Egypte. Tempera 














Muinasmaale. Pliiats 


Vers le pays cles contes de fees. Crayon 




Pliiats Paysage de Mulin. Crayi 






aidsepad. Süsi Ferblantiers. Fusain 





Vanaeit Pakrilt. Süsi 


Vieille femme de Pakri. Fusain 

